পৰিৱৰ্তনৰ স্বপ্ন দেখুওৱা সোণোৱাল চৰকাৰৰ দুটা বছৰ পাৰ হোৱাৰ পিছতো বিহালীৰ টেলেঙনীয়া অঞ্চলৰ স্থানীয় ৰাইজে দীৰ্ঘদিনৰ পৰা এখন দলঙৰ সমস্যাত ভূগিব লগা হোৱাৰ উপৰি অঞ্চলটোত নাই উন্নত যাতায়াত ব্যৱস্থা।
উল্লেখযোগ্য যে বৰ্তমান যমৰ যন্ত্ৰণাত ভূগিব লগা হৈছে কেবিনেট মন্ত্ৰী ৰঞ্জিত দত্তৰ গৃহ সমষ্টিৰ বিহালীৰ টেলেঙনীয়াবাসীয়ে। পৰিৱৰ্তনৰ সপোন দেখুওৱা চৰকাৰৰ এগৰাকী প্ৰভাৱশালী বিধায়ক তথা কেবিনেট মন্ত্ৰী ৰঞ্জিত দত্তৰ নিজ বাসগৃহৰ কাষতে থকা বাঁহৰ দলংখন বৰ্তমানলৈকে উন্নত কৰিব নোৱাৰাত স্থানীয় ৰাইজে ক্ষোভ প্ৰকাশ কৰিছে। আনকি স্থানীয় ৰাইজে বহুবাৰ আবেদন-নিবেদন কৰিও কোনো সুফল নাপালে।
আনহাতে এই অঞ্চলৰ বাট-পথ এজাক বৰষুণ দিলে পথাৰ সদৃশ হয়। স্থানীয় ৰাইজে কৰা অভিযোগ অনুসৰি এই জৰাজীৰ্ণ পথটিৰ বাবে আবণ্টিত ৪,৮৪,৫০০ টকাৰে বিজেপিৰ একাংশ দালালে পথটিৰ নিৰ্মাণকাৰ্য আধাতে সামৰি আবণ্টিত ধন আত্মসাৎ কৰি পথটিৰ আজিলৈও নিৰ্মাণকাৰ্য সম্পূৰ্ণ নকৰিলে।
আনকি পথটিৰ জৰাজীৰ্ণ ৰূপৰ বাবে বহু কেইটা দুৰ্ঘটনাও সংঘটিত হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
